text: Borgermøde: Ja til brugerbetaling og krav
  05 marts 2011 kl. 16.26
  235 borgere fra Region Syddanmark var i dag samlet til borgertopmøde omkring fremtidens sundhedsvæsen. Her var der opbakning til mere brugerbetaling og at det offentlige kan stille krav til den enkelte borger.
  I landets fem regioner var der i dag borgermøder om sundhed.
  For Region Midtjyllands vedkommende blev det afholdt i Silkeborg, mens det for Region Sydjylland var i Middelfart.
  I Middelfart mødte 235 borgere fra Region Syddanmark op. Her af var størstedelen af dem fra Syd- og Sønderjylland.
  Dagens store tema var sundhed. Her blev sundhedsvæsnets store udfordringer diskuteret. Hvilke opgaver skal sundhedsvæsnet stå for? Og hvad kan man som borger selv bidrage med?
  For at finde svar på de spørgsmål blev der i løbet af dagen afholdt afstemninger.
  Nogle af de mere opsigtsvækkende resultater i forhold til det nuværende sundhedssystem var, at 55 procent af de fremmødte stemte for brugerbetaling, når man besøger sin egen praktiserende læge.
  Derudover mente 88 procent, at sundhedsvæsnet skal stille livstilskrav til patienten for eksempel i forbindelse med en operation. Det kunne være krav om rygestop, motion eller kostvaner.
  Det et nu op til regionsrådspolitikerne at behandle de mange svar, der kom frem på dagens møde.
  